Lav et referat af nedenstående tekst:

Tekst:
Den 24-årige tyske kvinde, som man lige nu eftersøger i Skagen, er sidst set tirsdag eftermiddag i Skagen By, hvor hun har spist på Jacobs Café og efterfølgende været en tur i Jysk. - Det er de sidste livstegn, vi har fra hende. Derfor bekymrer det os, at vi har fundet hendes ting så tæt på vandet, forklarer politikommissær ved Nordjyllands Politi, Michael Elkjær. Efterforskningen tyder på, at kvinden er i nedtrykt sindstilstand. Otte hunde har torsdag været i gang med eftersøgningen i det vådområde nær Grenen, hvor man har fundet hendes ting, og der har ligesom onsdag været en helikopter ude for at afsøge området. Men det er ikke lykkes at finde den 24-årige kvinde endnu. - Vi frygter, at hun er faldet i vandet. Det er derfor, vi har haft helikopteren ude over vandet, siger politikommissæren og fortsætter: - I dag fortsætter vi også til mørket falder på, men så har vi gjort alt det, der er menneskeligt muligt for at finde hende. Så vi håber, at nogle borgere vil reagere på det, og ellers må vi lade tiden råde. Vi har ikke ret mange andre steder at gå efter. Familien i Tyskland er underrettet. De var bekendt med, at datteren var på en solorejse, hvor hun både har rejst rundt i Tyskland, Luxembourg og Danmark.

Referat:
Nordjyllands Politi har været massivt til stede på Grenen for at finde en 24-årig kvinde.